આ યુવા ત્રિપુટીએ ઇન્કિલાબ ઝિંદાબાદના નારા લગાવ્યા હતા. બીજી તરફ કોઈ અનિચ્છનીય ઘટના ન ઘટે એ માટે મોટી સંખ્યામાં પોલીસ-કાફલો ખડકી દેવામાં આવ્યો હતો. આ યુવા ત્રિપુટીએ કહ્યું હતું કે દારૂનો વેપાર ગુજરાતમાં બેફામ ચાલી રહ્યો છે. ગુજરાતની સરકારને દારૂબંધીમાં રસ નથી. સરકાર બૂટલેગરોને છાવરી રહી છે અને તેમને બચાવવાનો પ્રયાસ કરી રહી છે. ગાંધીના ગુજરાતમાં દારૂ બંધ કરાવીને જ રહીશું. અમે અમારી લડત ચાલુ રાખીશું.